Косовска операция (1944)
Косовската операция е настъпателна операция на българската армия по време на участието на България във Втората световна война срещу войски на Третия райх (малко повече от две дивизии), разположени в района на Майдан планина, Преполац и планината Голак. Проведена е в периода 21 октомври - 21 ноември 1944 г. Целта ѝ е да се прекъсне пътя на оттеглящите се от Гърция група армии „Е“ на Вермахта.